
aalab na binabati ng 
Partido Komunista ng 
Pilipinas ang maning 
ning na tagumpay ng 
pag-aalsang bayan na nagpatalsik sa 
kinamumuhian at bulok na rehimeng 
Estrada. Higit sa anupaman, 
kagitingan ng taumbayan ang mabilis 
na nakapagpaalis kay Estrada sa 
Malakanyang. 


“Pananagutan ng gubyernong 
Macapagal-Arroyo na ilagay sa 
sentro ng kanyang pamamahala ang 
adyendang bayan, laluna ang mga 
pagbabagong matagal nang 
ipinaglalaban ng masang labis na 
naghihikahos at inaapi...” 


Inilalathala ng Komite Sentral ng Partido Komunista ng Pilipinas 


Kahit Ang EDSA 2, gaya ng EDSA l, ay ngGRPat NDF na sinabotahe ng rehimeng 
napatalsik na ba bala tagumpay pa Aban Estrada. 
i ayan. Gayunman, masidhing hangad ng PA 

na a MEE sambayanan na hindi maulit na naman ang ma sa a a bi ng 

ang kanilang pagkaunsyami sa mga pagbabagong > Sayon, MANIS OLERE: 

ipinangako ng EDSA 1. agpapalaya sa lahat ng bilanggong pulitikal. 

malubhang Ang masang sumugod nang walang takot Pagsasaisantabi ng VFA at 

S030 para patalsikin si Estrada ay hindi masisiyahan paglaban sa panghihimasok ng US sa 
ekonomikong sa mga pagpapakitang-tao at konswelo de panloob na usapin ng bansa. 

krisis ng bobo lamang. Lubos na karapatan nilang 

naghaharing hingin sa gubyernong Macapagal-Arroyo ang Kahit napatalsik na si Estrada, 

sistemang seryosong pagtataguyod ng mga pagbabago nagpap atuloy ang malubhang SOSYO- 

malakolonyal sa bansa at lipunan. ekonomikong krisis ng naghaharing 

at Pananagutan ng gubyernong Macapagal- sistemang malakolonyal ai malap yudal. Ang 

malapyudal. Arroyo na ilagay sa sentro ng kanyang krisis na ito, maliban sa labis na kasakiman 


pamamahala ang adyendang bayan, laluna ang 
mga pagbabagong matagal nang ipinaglalaban 
ng masang labis na naghihikahos at inaapi. 
Kabilang dito ang mga sumusunod: 


Agad na pag-usig kay Estrada at 


mga kroni niya dahil sa pandarambong 
at iba pang krimen. Pagbawi ng kanilang 


at arogansya ng pangkating Estrada, ang 
nasa likod ng krisis at pagbagsak ni Estrada 
pagkaraan ng dalawa at kalahating taon 
lamang. 

Ang Partido Komunista at Bagong 
Hukbong Bayan ay patuloy at higit pang 
determinadong isulong ang demokratikong 
rebolusyong bayan at digmang bayan 


nakaw na yaman para itustos sa mga 
programang tunay na para sa mahirap. 


hanggang sa ganap na tagumpay. 
Kaalinsabay, higit din kaming 
determinadong makipagkaisa at 
makipagtulungan sa lahat ng pwersa, grupo 
at elementong demokratiko, progresibo at 
sinsero para ipaglaban ang pambansa at 
demokratikong kapakanan ng sambayanang 
Pilipino. 


Puspusan at sinserong kampanya 
laban sa korupsyon at katiwalian sa 
gubyerno. 


Kagyat na remedyo at matagalang 

pagpapabuti sa hanapbuhay, sahod, 
pabahay at mga serbisyong panlipunan para 
sa mga maralita ng lunsod at kanayunan. Mabuhay ang magiting na 
Tunay na reporma sa lupa para sambayanang Pilipino! 
sa masang magsasaka. 

Ipagpatuloy ang pakikibaka 

hanggang makamit ang tunay na 

demokrasya, pambansang kalayaan, 


at kaunlaran! 


Pagtatakwil sa patakaran ng 
denasyunalisasyon, deregulasyon, 
liberalisasyon, kontraktwalisasyon, 
kaswalisasyon at iba pang anyo ng 
pambubusabos na bunga ng imperyalistang 


globalisasyon. Isulong ang demokratikong 


rebolusyong bayan hanggang 


Pagtatakwil sa militarisasyon, ganap na tagumpay! 


militarismo at total war. Sinserong 
pagpapatuloy ng usapang pangkapayapaan 


2 Enero 20, 2001- ANG BAYAN 


Ang pagbabagsak sa rehimeng US- 
Estrada at mga tungkulin sa ilalim ng 
rehimeng Macapagal-Arroyo 


pinagdiriwang ng mamamayang Pilipino ang 
tagumpay sa pagbabagsak sa rehimeng US- 
Estrada. Sa pamamagitan ng malapad na 
pagkakaisa at pagkilos ng daan-daan libong 
mamamayan sa EDSA at mga lansangan sa iba't 
ibang bayan sa buong bansa, winakasan ng 
mamamayang Pilipino ang walang patumanggang 
paghahari ng krimen, korupsyon, pasismo at 
pagpapakatuta sa ilalim ng rehimeng US-Estrada. 
Mulat ang Partido na hindi nilulutas ng pagpapatalsik 
kay Estrada ang mga saligang suliranin ng mamamayang 
Pilipino na nagbunsod ng kasalukuyang napakasidhing 
krisis pampulitika at pang-ekonomya. Kung kayat 
kinakailangang ipagpatuloy ng mamamayang Pilipino ang 
mahigpit na pagtangan sa kanilang pambansa at 
demokratikong interes at paigtingin ang rebolusyonaryong 
pakikibaka sa lahat ng larangan sa buong bansa. 


ANG MALAWAKANG MGA DEMONSTRASYON SA 
BUONG BANSA ANG NAGPABAGSAK SA 
REHIMENG US-ESTRADA 

Pinabagsak ang rehimeng US-Estrada ng 
malawakang mga demonstrasyon mula noong 
Nobyembre 2000 na humantong nitong Enero 17-20 sa 
pagkilos ng daan-daan libong mamamayan sa buong 
bansa, kabilang ang dambuhalang demonstrasyon sa 
EDSA. 

Inihanda ito ng tuluy-tuloy na mga pakikibakang 
masa mula 1998 at laluna ng mga panawagan ng mga 
pwersa ng pambansa-demokratikong kilusan simula 
maagang bahagi ng 2000 para wakasan ang rehimeng 
US-Estrada. Ibayong pinabilis ang paglawak ng mga 
demonstrasyon sa lansangan nang kumalas si Gob. Luis 
Singson mula sa kampo ni Estrada noong Oktubre 2000 
atibinunyag ang mga katiwalian at kriminal na aktibidad 
ni Estrada. 

Naging posible ang malalaking demonstrasyon sa 
pamamagitan ng pagkakaroon ng malapad na 


nagkakaisang prenteng anti-Estrada. Binuo ito 
pangunahin ng mga batayang pwersa ng pambansa- 
demokratikong kilusan, ng mga pwersa ng petiburgesya, 
sa pangkalahatan, at panggitnang burgesya na kritikal sa 
mga kabulukan ng naghaharing sistema at ng mga 
reaksyunaryong anti-Estrada. 

Taliwas sa nais palabasin ng mga reaksyunaryong 
pulitiko, hindi ang pagbaligtad ng pamunuan ng AFP at 
PNP noong Enero 19 ang mapagpasyang salik sa 
pagbabagsak kay Estrada. Katunayan, ang pagbaligtad 
na ito ng militar at pulisya ang huling akto ng pagbagsak 
ng gubyernong Estrada. Sa pagtalikod kay Estrada ng 
AFPat PNP, binaklas ng mamamayan ang huling haliging 
sumusuporta kay Estrada. Matapos nito, naging 
sekundaryo na lamang ang kabuluhan ng aktwal na 
pagbibitiw ni Estrada. 

Isinagawa ng buong pamunuan at organisasyon ng 
militar at pulisya ang pagtalikod kay Estrada alinsunod 
sa utos ng mga ahente ng Pentagon na noo'y nakahimpil 
sa embahada ng US sa Pilipinas. Pangunahing inaalala 
ng imperyalismong US ang peligro na magkaroon ng 
mayor na pagbiyak sa militar at pulisya lalupa't laganap 
ang disgusto kay Estrada ng mga panggitnang upisyal sa 
AFP at PNP at may plano ng pag-aresto sa mga upisyal 
na maka-Estrada kabilang ang hepe ng PNP na si Gen. 
Panfilo Lacson. 

Pinakilos ng imperyalismong US ang militar at pulisya 
dahil nag-aalala ito sa todong pagbwelo ng mga 
demonstrasyon sa lansangan simula noong gabi ng Enero 
16 at sa pagtangan ng mga organisasyong masa ng buong 
inisyatiba sa pagbabagsak kay Estrada. Tiniyak nitong 
magkakaroon ng makinis na transisyon mula kay Estrada 
patungo kay Macapagal-Arroyo sa pamamagitan ng 
AFP/PNP at pananawagan ni Gen. Angelo Reyes, hepe 
ng AFP, na bigyan ng “marangal na paglabas” si Estrada 
mula sa poder. 

Ginawa ang “pagmamatigas” ni Estrada mula gabi 
ng Enero 19 hanggang paglabas niya ng Malakanyang 

noong hapon ng Enero 20, sa kabila ng katotohanang 
bumagsak na ang kanyang gubyerno, upang bigyang- 
daan ang negosasyon at pagkikinis ng mga usapin para 
sa “marangal na paglabas” ni Estrada. Isa sa mga 
pangunahing usapin dito'y ang pangangalaga sa interes 
ni Eduardo “Danding” Cojuangco na kinatawan ni Sec. 
Orlando Mercado at dating Exec. Sec. Edgardo Angara. 

Tinangkang paliitin ang papel ng mga demonstrasyon 
sa lansangan sa pamamagitan ng isinagawang 
konspiratoryal na negosasyon sa pagitan ng kampo ni 
Estrada at ng mga reaksyunaryong partidong bumubuo 
ng United Opposition. Ang huli ay 
binuo, pangunahin, ng partidong 
Lakas-NUCD na pinamumunuan ni 
Ramos at Macapagal-Arroyo. Hindi 
Isinama rito ang mga pwersa na nag- 
organisa ng mga demonstrasyon 
bukod pa sa ibang mga 
reaksyunaryong partidong anti- 
Estrada. Gayundin, tinangkang 
pangunahan ng mga reaksyunaryong konspirador ang 
martsa sa Mendiola na nakatakda sa umaga ng Enero 
20 sa pamamagitan ng pananawagan sa mga 
demonstrador na manatili sa EDSA at pagmamadaling 
pasumpain si Macapagal-Arroyo sa kabila ng mga di 
resolbadong usaping ligal. 

Naigiit ni Estrada sa negosasyon na hindi niya lilisanin 
ang Malakanyang sa loob ng 5-7 araw. Katunayan, 
nakahanda si Macapagal-Arroyo na maghintay nang 
ganito katagal bago siya pumasok sa Malakanyang kahit 
pa tapos na siyang sumumpa bilang presidente. Isinugal 
ito nina Macapagal-Arroyo sa kabila ng posibilidad na 
makapag-organisa si Estrada ng mga kontra-hakbangin 
sa pamamagitan ng pondo at suporta ni Danding 
Cojuangco. 

Mahusay na nagkaisa ang mga pwersang Kaliwa at 
Panggitna sa nagkakaisang prenteng anti-Estrada upang 
maituloy ang martsa sa Mendiola nang hindi 
nakikipaghiwalay sa mga pwersa sa EDSA. Kalakhan 
ng halos 100,000 demonstrador sa EDSA noong umaga 
ng Enero 20 ay sumama sa martsa patungo sa Mendiola 
taliwas sa panawagang huwag nang umalis ng EDSA. 

Ang militanteng demonstrasyon sa Mendiola ng 
ilampung libong mamamayan ang naging mapagpasyang 
salik upang kagyat na lisanin ni Estrada ang Malakanyang. 
Sa pangamba na muling mapasakamay ng kilusang masa 
ang inisyatibang pampulitika, mismong sina Gen. Angelo 


AA NAg 


Reyes at Gen. Jose Calimlim ang pumasok sa 
Malakanyang upang iligtas si Estrada mula sa posibleng 
kahihiyang ibubunga ng pwersahang pagsipa sa kanya 
mula sa palasyo ng demonstrasyong anti-Estrada at “may 
dangal” siyang ihatid palabas patungo sa kanyang 
mansyon sa San Juan. 


PATULOY NA SISIDHI ANG KRISIS PANLIPUNAN 
SA ILALIM NG REHIMENG MACAPAGAL-ARROYO 

Mulat ang Partido at ang rebolusyonaryong kilusan 
sa kasalukuyang umiiral na balanse ng mga pwersang 
pampulitika at maka-uri at wala itong oportunistang 
ilusyon na “magaganap ang 
rebolusyonaryong pagbabago o na 
maaari itong makipaghatian sa 
kapangyarihang pampulitika bunga ng 
pagbabagsak sa rehimeng US-Estrada. 
Humalili si Gloria Macapagal-Arroyo bilang 

pangulo ng reaksyunaryong gubyerno sa batayan 
ng konstitusyon ng 1987 na itinataguyod ng 

nakararaming pwersa sa naghaharing uri sa layuning 
kagyat na lutasin ang masidhing krisis pampulitika. 

Naupo si Macapagal-Arroyo sa panahong ang 
naghaharing sistema ay dumaranas ng napakasidhi at 
nagpapatuloy na krisis panlipunan na kinatatangian ng 
malalim na lamat sa pagitan ng iba't ibang paksyon sa 
naghaharing uri, krisis sa ekonomya at pinansya, ibayong 
pasistang lupit ng estado, malawakang disgusto ng 
mamamayan dulot ng laganap na kahirapan at kaapihan 
at ng patuloy na lumalakas na rebolusyonaryong 
pakikibaka ng mamamayan sa buong bansa. 

Patuloy na iiral ang materyal na batayan ng 
paksyunalisasyon ng naghaharing uri. Ang masidhing 
krisis sa ekonomya ay nagpapakipot ng puwang para sa 
mahinahong paghahatian ng iba't ibang mga paksyon sa 
pakinabang at mga pribilehiyo. Sa isang panig, 
nagmamadaling makabalik sa poder ang mga pulitiko at 
malalaking negosyante na nakinabang sa ilalim ng 
rehimeng Ramos at Aquino at niyapakan sa ilalim ng 
rehimeng Estrada. Bukod dito'y napakabigat ng 
pananawagan ng mamamayan upang litisin at parusahan 
lahat ng mga nasangkot sa korupsyon, mga katiwalian 
at gawaing kriminal sa ilalim ng rehimeng Estrada. Sa 
kabilang panig, sa ngalan ng “paghihilom ng sugat”, 
mayroong mga binubuong kaayusan upang panatilihin 
sa poder ang ilang tauhan ni Estrada, sa partikular yaong 
itinalaga ni Danding Cojuangco upang bigyang- 
proteksyon ang kanyang malawak na imperyo. 

Gayundin, may malalim na pagkakahati-hati sa loob 
ng militar. Katunayan, noong mga araw ng Enero 17- 
20, mayroong di bababa sa pitong paksyon na kumilos 
nang hiwalay sa isa't isa. Lahat ng ito'y kumakatawan 
sa iba't ibang reaksyunaryong pulitiko na umaasang 
mapangangalagaan at maitataguyod ang kani-kanilang 
interes. 

Inaasahan kahit ng mga reaksyunaryong ekonomista 
na magpapatuloy ang krisis sa ekonomya. 
Nakasalampak sa lupa ang lokal na negosyo at ang 
dayuhang pamumuhunan, hindi pa dahil sa “kawalan ng 
kumpiyansa” sa nakaraang gubyerno, kundi bunga ng 
pandaigdigang krisis na kinatatangian ng pagputok ng 
bula ng ekonomya ng US, ang patuloy na krisis sa Japan, 
pag-ipit ng pondo mula sa mga dayuhang institusyong 
pampinansya at malawakang pagkawasak ng mga 
pambansang ekonomya bunga ng liberalisasyon at mga 
patakarang dikta ng WTO. Said na said ang pondo ng 
gubyerno. Inaasahang ang kabuuang naitalang depisito 
sa badyet noong nakaraang taon ay aabot sa mahigit 
P120 bilyon, at inaasahang ito'y patuloy na lolobo sa 
mahigit P200 bilyon sa taong ito. 

Sa kabilang panig, patuloy na dumaranas ng 
napakasidhing kahirapan at kaapihan ang mamamayang 
Pilipino. Humahagupit sa masang anakpawis ang mga 
suliranin ng disempleyo at tanggalan sa trabaho, 
kakulangan ng sahod, malawakang pangangamkam ng 
lupa sa kanayunan, patuloy na pagtaas ng presyo ng 
gasolina at mga karaniwang bilihin, kawalan ng disenteng 
pabahay at iba pang suliranin sa kabuhayan. Ang masang 
anakpawis ang pangunahing target ng ubod-nang-lupit 
na kontra-rebolusyonaryong digma, laluna sa kanayunan. 

Ibayong magiging malinaw sa darating na panahon 
ang katotohanang ang krisis sa pulitika at ekonomya 
ay hindi lamang bunga ng malawakang korupsyon, 
kabulukan at panunupil ng nagdaang paghahari ng 
pangkating Estrada, kundi ng patuloy na dominasyon 
at pagsasamantalang 


imperyalista at 

pangangayupapadito ng lokal 
na mga naghaharing uri. 

Ang paghihirap. at 


pambubusabos sa mamamayang 
Pilipino ng malalaking dayuhang 
korporasyon, ng lokal na malalaking 
kapitalista at malalaking 
panginoong maylupa ay tuluy- 


tuloy na mag-uudyok sa kanila na bagtasin ang 
rebolusyonaryong landas ng pagbabago ng lipunan. 


PAIGTINGIN ANG REBOLUSYONARYONG 
PAKIKIBAKA 


Si Gloria Macapagal-Arroyo ang kasalukuyang hepe 
ng neokolonyal na papet na gubyerno. Kinakatawan ng 
kanyang rehimen ang interes ng dayuhang monopolyong 
kapitalismo at ng mga lokal na naghaharing uring 
malalaking burgesyang kumprador at malalaking 
panginoong maylupa. 

Gayunpaman, ang gubyernong Macapagal-Arroyo 
ay natatangi dahil itinayo ito sa batayan ng lakas ng isang 
demokratikong kilusang masa na nagpabagsak sa 
kinamumuhiang bulok na gubyernong Estrada. Nasa 
gulugod ng kilusang masang ito ang nagkakaisang prente 
ng masang anakpawis, petiburgesya at pambansang 
burgesya at mga anti-Estradang reaksyunaryo. 

Sa simula ng kanyang paghahari, maaaring gumawa 
si Macapagal-Arroyo ng mga hakbangin at maglabas ng 
mga patakarang tumutugon sa ilang demokratikong 
kahilingan ng nagkakaisang prenteng nagluklok sa kanya 
sa poder upang himukin ang tulong nito sa panahong 
kinokonsolida ang kanyang rehimen. Nakaugnay rito ang 
mganaunang deklarasyon ng malaking negosyo na ihihinto 
ang tanggalan sa trabaho ng mga manggagawa gayundin 
ang deklarasyon ni Macapagal-Arroyo sa kanyang unang 
araw na ititigil ang tanggalan sa trabaho ng mga kawani 
ng pamahalaan. 

Maaaring magpunyagi ang mga pambansa- 
demokratikong pwersa sa isang kritikal na alyansa sa 
rehimeng Macapagal-Arroyo sa kundisyong kagyat na 
ipatutupad ng kanyang gubyerno ang mga demokratikong 
hakbanging kinabibilangan ng sumusunod: 


1. Ang pag-aresto, paglilitis at pagparusa kay Estrada, 
sa mga Marcos at lahat ng pinakamalalaking kroni at 
mandarambong upang isuko nila ang kanilang mga 
ninakaw na yaman. Ang pagtigil sa mga sikretong 
negosasyon kabilang yaong sa pagitan ng gubyerno at 
ng mga Marcos. 


2. Ang pagbibigay ng indemnipikasyon o bayad-pinsala 
sa lahat ng biktima ng batas militar at total war. 


3. Ang pagpapalaya sa lahat ng mga bilanggong pulitikal, 
kabilang na si Donato Continente at Juanito Itaas na 
kapwa nakabilanggo nang lagpas na sa kanilang 
binawasan nang sentensya. 

4. Ang pagbasura sa Oplan Makabayan, Oplan 
Balangai, Oplan Pisces Alpha at iba pang mga 
kampanyang militar na sumusupil sa mamamayan at 
lumalapastangan sa kanilang kabuhayan at mga 
karapatan. 


5. Ang pagbasura sa mga antinasyunal at anti- 
mamamayang batas at programa kabilang na ang Foreign 
Investments Act, ang Mining Act, ang Retail Trade 
Liberalization Law, ang mga patakarang alinsunod sa 
General Agreement on Tariffs and Trade at mga dikta ng 
World Trade Organization. 


6. Ang pagpigil sa tuluy-tuloy na pagtaas ng presyo ng 
gasolina at pagsasakatuparan ng isang batas sa 
pagkontrol sa presyo ng gasolina na hindi nagpapataw 
ng karagdagang pasanin sa mamamayan. 


7. Ang pagsasakatuparan ng P125 na karagdagan sa 
arawang sahod ng mga manggagawa. Ang 
pagsasakatuparan ng mga programa sa pabahay, 
kalusugan at iba pang serbisyong panlipunan. 


8. Ang pagtigil sa malawakang pagpapalit-gamit ng lupa 
ng mga panginoong maylupa at sa misrepresentasyon 
bilang “reporma sa lupa” ng iba't ibang iskema tulad ng 
“korporatibismo”. 


9. Ang pagrespeto at pagsasakatuparan ng mga naunang 
kasunduan sa pagitan ng GRP at NDFP mula sa The 
Hague Joint Declaration of 1992 hanggang sa 
Comprehensive Agreement on Respect for Human Rights 
and International Humanitarian Law ng 1998. 


10. Ang pagtigil sa lahat ng nakatakdang mga 
pagsasanay-militar sa pagitan ng US at Pilipinas at 
pagpapawalambisa sa Visiting Forces Agreement, Mutual 
Defense Treaty at lahat ng iba pang di pantay na 
kasunduan. 

Nauna nang idineklara ng Partido Komunista na 
nakahanda ang National Democratic Front of the 
Philippines na muling buhayin ang usapang 
pangkapayapaan sa pagitan nito at ng GRP. Marapat na 
ang unang paksa ng pag-uusap ay ang pagsasakatuparan 
ng lahat ng nauna nang pinirmahang kasunduan. 

Nakahanda rin itong tanggapin ang mga emisaryo 
ng GRP upang pag-usapan ang pagpapalaya sa mga 


bihag ng digmang pinabayaan ng rehimeng Estrada. Sa 
gayunding diwa, inaasahan ng NDFP na gagawa ang 
GRP ng mga hakbangin upang palayain ang mahigit pang 
200 mga bilanggong pulitikal. 

Habang nagtatagal, liliit ang kabuluhan ng mga 
pangako at deklarasyon ni Macapagal-Arroyo na 
tugunan ang mga pambansa at demokratikong kahilingan 
ng mamamayan kaalinsabay ng pagkokonsolida niya ng 
kanyang rehimen sa batayan ng anti-mamamayan, maka- 
imperyalista at pasistang mga patakaran at programa. 
Ang karanasan at tagumpay ng mamamayan sa 
pagbabagsak sa rehimeng US-Estrada ay nagtaas ng 
kanilang militansya at kakayahan upang labanan ang 
anumang hakbangin ng gubyernong Macapagal-Arroyo 
na yuyurak sa kanilang kapakanan at mga karapatan. 

Kailangang patatagin ng mamamayan ang kanilang 
mga organisasyon, sistematikong lagumin ang kanilang 
karanasan sa pagbabagsak kay Estrada at panghawakan 
nang buong-higpit ang kanilang interes. 

Determinado at may kakayahan ang Partido at ang 
buong rebolusyonaryong kilusan na anihin ang mga 
tagumpay ng pakikibakang anti-Estrada at isulong ang 
rebolusyonaryong pakikibaka sa lahat ng larangan. 
Patuloy na paiigtingin ng Bagong Hukbong Bayan ang 
armadong pakikibaka sa lahat ng larangang gerilya sa 
buong bansa sa pamamagitan ng paglulunsad ng paparami 
at papalaking mga taktikal na opensiba. Nananatiling 
target ang pinakamalalaking kroni at mandarambong na 
nakinabang sa ilalim ng rehimeng US-Estrada, gayundin, 
ang kinamumuhiang mga yunit militar na may mga utang 
na dugo sa mamamayan. Ang mga umiiral na kundisyong 
panlipunan, laluna sa kanayunan, ay patuloy na nagtuturo 
sa mamamayan sa kawastuan ng pagsusulong ng 
rebolusyonaryong armadong pakikibaka. 

Kaalinsabay nito, walang patid na isusulong ang mga 
pakikibakang antipyudal sa kanayunan, ang pagbubuo 
ng mga rebolusyonaryong baseng masa, ang 
pagpapalawak ng pambansang nagkakaisang prente at 
pagpapalakas ng Partido Komunista at hukbong bayan. 

Nakahanda ang buong rebolusyonaryong kilusan na 
samantalahin ang anumang pihit sa pampulitikang 
sitwasyon at makipagtulungan sa lahat ng mga pwersa o 
grupo sa loob at labas ng gubyerno upang isulong ang 
interes ng sambayanang Pilipino. 

